Eile, 17.veebruaril, leidis Tallinna Tehnikaülikoolis aset seminar, kus 2 välisesinejat rääkisid uutest lähenemisnurkadest innovatsioonile.    Professor Wim Vanhaverbeke, Euroopa tunnustatuim avatud innovatsiooni uurija, oli esimene ettekandja. Wim on Eestit ka eelnevalt külastanud ning oli üheks peaesinejaks III Eesti Innovatsiooni Aastakonverentsil InnoEstonia 2008. Lühiintervjuud temaga vahetult enne konverentsi võib lugeda  SIIT.    Seekordses ettekandes keskenuds Wim avatud innovatsiooni võimalustele ja väljakutsetele väikeettevõtetes. Ettekannet ilmestasid hoolikalt valitud näited: esimene neist oli Belgia jalgrataste lisatarvikute tootja Curana (www.curana.com); teine näide oli radiaatorite tootja Jaga (www.jaga.be) ning kolmas näide oli Taani tekitootja Quilts of Denmark (www.qod.dk).    Teiseks ettekandjaks oli Annalisa Primi OECD-st. Tema ettekanne keskendus erinevatele uutele lähenemisnurkadele riiklikes innovatsioonipoliitikates.    Loodetavasti, panid ettekanded seminaril osalejate mõtted liikuma ning mõtetest saavad ka neid toetavad reaalsed teod ja tegevused.    Välislektorite külastus oli seotud TTÜ ja TÜ koostööss elluviidava uurimisprojektiga, mille tulemustega saavad lähiajal  kõik huvilised ka tutvuda.